Diari Oficial de la Generalitat Valenciana


Sumari del DOGV 5685, del 22-01-2008 (2008/384)

Informació pública de la sol·licitud d'autorització administrativa, estudi d'impacte ambiental i declaració en concret de la utilitat pública del projecte de línia aèria elèctrica a 20 kV doble circuit, als termes municipals de la Vall d'Uixó i la Llosa. Expedient número ATLINE/2006/295/12; projecte 486/06.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5685

Data del DOGV
:   22-01-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/384


Data del document
:   08-11-2007

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública de la sol·licitud d'autorització administrativa, estudi d'impacte ambiental i declaració en concret de la utilitat pública del projecte de línia aèria elèctrica a 20 kV doble circuit, als termes municipals de la Vall d'Uixó i la Llosa. Expedient número ATLINE/2006/295/12; projecte 486/06. [2008/384]  
Als efectes que establix l'article 9 del Decret 88/2005, de 29 d'abril, del Consell de la Generalitat Valenciana, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, així com el que prescriu la Llei 54/1997, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i el que establix el Decret 162/1990, de 15 d'octubre, sobre Impacte Ambiental, se sotmet a informació pública la sol·licitud d'autorització administrativa, l'estudi d'impacte ambiental i la declaració en concret d'utilitat pública d'una instal·lació elèctrica les característiques principals de la qual s'esmenten a continuació.   
Línia aèria elèctrica a 20 kV doble circuit, amb conductor LA-180, des del suport que cal instal·lar en la ST Belcaire fins al suport que cal instalar en els voltants del camí de la Palafanga, i afecta els termes municipals de la Vall d'Uixó i la Llosa a la província de Castelló.  
Titular i domicili: Iberdrola Distribución Eléctrica, SAU, av. dels Germans Bou, 239. CP 12251 Castelló.  
Lloc on s'establirà la instal·lació: termes municipals de la Vall d'Uixó i la Llosa a la província de Castelló.  
Pressupost: 192.135'39 euros.  
La qual cosa es fa pública perquè puga ser examinat el projecte en este Servici Territorial d'Energia, situat en el carrer Cavallers núm. 8 de Castelló, i formular-s'hi les al·legacions que es consideren oportunes en el termini de 30 dies, comptador a partir de l'endemà de la publicació d'este anunci.  
Castelló de la Plana, 8 de novembre de 2007.- El cap de l'Àrea d'Energia, p. d. (Resolució del director general d'Energia d'1 de juny de 2007): Fernando Fabra Gasset.  
  
\* \* \* \* \* \* \* \* \* \* \* \* \* \*  
